**OBRAZLOŽENJE IZVRŠENJA FINANCIJSKOG PLANA**

**CENTRA ZA RESTRUKTURIRANJE I PRODAJU**

**ZA 2019. GODINU**

1. **RAČUN PRIHODA I RASHODA**
   1. PRIHODI POSLOVANJA

Centar je za 2019. godinu planirao prihode poslovanja u iznosu od 52.400.000 kn, a za izvještajno razdoblje od siječnja do kraja prosinca 2019. godine isti su ostvareni u iznosu od 45.475.961 kn ili 86,79% plana i odnose se na:

* **Prihodi od financijske imovine** -ostvareni su u iznosu 24.346.485 kn, a u najvećoj mjeri se odnose na prihode od dividendi (23.538.435 kn) uplaćene između ostalog od slijedećih društava: JANAF d.d., PODRAVKA d.d, JADRANSKI LUKSUZNI HOTELI d.d., zatim na prihode od kamata na oročena sredstva i depozite po viđenju (88.273 kn), prihode od zateznih kamata (181.530 kn), prihode od pozitivnih tečajnih razlika i razlika zbog primjene valutne klauzule (45.564 kn) i ostale prihode od financijske imovine (492.683 kn);
* **Prihodi od nefinancijske imovine** - ostvareni su u iznosu od 1.655.736 kn i odnose se na prihode od zakupa i najma;
* **Prihodi od kamata na dane zajmove trgovačkim društvima u javnom sektoru** -ostvareni su u ukupnom iznosu od 53.995 kn i odnose se na uplate redovnih kamata po sklopljenim predstečajnim nagodbama i stečajnim postupcima;
* **Prihodi po posebnim propisima** - ostvareni su u iznosu od 1.926 kn i odnose se na prihode vezane uz stručno osposobljavanje za rad bez zasnivanja radnog odnosa;
* **Prihodi od pruženih usluga** - ostvareni su u sveukupnom iznosu od 15.409.374 kn, a odnose na prihode od naknade za realiziranu prodaju dionica/poslovnih udjela i naknade za naplaćenu dividendu za trgovačka društva iz portfelja RH i HZMO-a sukladno odredbama Odluke o visini naknade za upravljanje i raspolaganje dionicama i udjelima kojima upravlja Centar za restrukturiranje i prodaju („Narodne novineˮ broj 39/2019), na prihode od otkupljenih ponudbenih dokumentacija za prodaju dionica/poslovnih udjela društava iz portfelja Centra, Republike Hrvatske i ostalih državnih imatelja, te na prihode od izdanih iskaza nekretnina i na prihode od pruženih usluga fotokopiranja;
* **Ostali prihodi** - ostvareni su u iznosu od 4.008.445 kn, a odnose se na prihode od parničnih troškova (95.673 kn), prihode od neosnovano stečenih novčanih sredstava (58.984 kn), na prihode od režijskih troškova koji se u najvećoj mjeri odnose na refundaciju troškova sukladno Sporazumu o raspodjeli i načinu plaćanja troškova nekretnine u Zagrebu, Ivana Lučića 6-8 od 25.07.2017. godine (1.690.061 kn), prihode od sudske nagodbe (132.778 kn), prihode od nadoknade troškova od upravljanja dionicama i poslovnim udjelima (211.588 kn) te na ostale prihode (1.819.361 kn).
  1. PRIHODI OD PRODAJE NEFINANCIJSKE IMOVINE

Centar je za 2019. godinu planirao prihode od prodaje nefinancijske imovine u iznosu od 405.000 kn, a za izvještajno razdoblje od siječnja do kraja prosinca 2019. godine isti su ostvareni u iznosu od 171.840 kn ili 42,43% plana i odnose se na prihode od stanova na kojima postoji stanarsko pravo po kojima su, rješenjima trgovačkih sudova, potraživanja prenesena na pravne prednike Centra.

* 1. RASHODI POSLOVANJA

Centar je za 2019. godinu planirao rashode poslovanja u iznosu od 30.337.000 kn, a za izvještajno razdoblje od siječnja do kraja prosinca 2019. godine isti su ostvareni u iznosu od 23.810.442 kn ili 78,49% plana i odnose se na:

* **Rashodi za zaposlene** - ostvareni su u iznosu od 12.980.173 kn, a odnose se na bruto plaće i doprinose te na isplate jubilarnih nagrada, pomoći i slično;
* **Materijalni rashodi** - ostvareni su u iznosu 7.358.286 kn i najveći udio čine rashodi za usluge u iznosu od 3.925.255 kn (od toga intelektualne i osobne usluge iznose 2.127.710 kn), rashodi za materijal i energiju u iznosu od 1.259.046 kn te ostali nespomenuti rashodi poslovanja u iznosu od 1.607.048 kn (od toga troškovi sudskih postupaka iznose 1.382.797 kn), dok preostali iznos čine naknade troškova zaposlenima od 565.011 kn i naknade troškova osobama izvan radnog odnosa u iznosu od 1.926 kn;
* **Financijski rashodi** - ostvareni su u iznosu od 3.471.832 kn. Najznačajnije učešće u financijskim rashodima čine zatezne kamate u iznosu od 3.393.105 kn, a koje se odnose na isplaćene zatezne kamate po pravomoćnim sudskim presudama;
* **Ostali rashodi** - ostvareni su u iznosu od 150 kn, a odnose se na kaznu za parkiranje.
  1. RASHODI ZA NABAVU NEFINANCIJSKE IMOVINE

Centar je za 2019. godinu planirao rashode za nabavu nefinancijske imovine u iznosu 605.000 kn, a u izvještajnom razdoblju od siječnja do kraja prosinca 2019. godine isti su ostvareni u iznosu od 390.649 kn ili 64,57% plana, od čega se najznačajniji odnose na nabavu uredske opreme i namještaja u iznosu od 119.339 kn, nabavu opreme za održavanje i zaštitu u iznosu od 62.357 kn, nabavu prijevoznog sredstva u iznosu od 173.352 kn, nabavu licenci u iznosu od 14.204 kn te na nabavu ostale nefinancijske imovine u ukupnom iznosu od 21.397 kn.

1. **RAČUN FINANCIRANJA** 
   1. PRIMICI OD FINANCIJSKE IMOVINE I ZADUŽIVANJA

Centar je za 2019. godinu planirao primitke od financijske imovine i zaduživanja u iznosu 64.090.000,00 kn, a u izvještajnom razdoblju od siječnja do kraja prosinca 2019. godine isti su izvršeni u iznosu od 43.529.118,00 kn ili 67,92% plana i odnose se na:

* **Primljeni povrati glavnica danih zajmova i depozita** - ostvareni su u iznosu od 1.211.518,00 kn, a najznačajniji se odnose na primitke(povrate) glavnice zajmova danih trgovačkim društvima u javnom sektoru u iznosu od 221.518,00 kn te na primitke od povrata depozita u iznosu od 990.000,00 kn;
* **Primici od prodaje dionica i udjela u glavnici** - ostvareni su u ukupnom iznosu od 42.317.600,00 kn, a u najvećoj mjeri se odnose na primitke od prodanih dionica/poslovnih udjela u vlasništvu Centra u ukupnom iznosu od 24.321.832,00 kn (ARENA HOSPITALITY GROUP d.d., LIBURNIA RIVIERA HOTELI d.d., VALAMAR RIVIERA d.d., HOTELI BRELA d.d., DUKAT d.d., itd.) te na primitke od realizacije po tzv. "ugovorima s bespravnim popustom" temeljem članka 66. Zakona u ukupnom iznosu od 17.995.768,00 kn.
  1. IZDACI ZA FINANCIJSKU IMOVINU I OTPLATE ZAJMOVA

Centar za 2019. godinu nije planirao izdatke za financijsku imovinu i otplate zajmova.

1. **STANJE NENAPLAĆENIH POTRAŽIVANJA**

Centar je na dan 31. prosinca 2019. godine imao nenaplaćena dospjela potraživanja u sveukupnom iznosu od 20.499.056,11 kn, a koja su se odnosila na potraživanja za dane zajmove, potraživanja za kamate na dane zajmove, potraživanja od prodaje financijske imovine te ostala potraživanja.

1. **STANJE NEPODMIRENIH DOSPJELIH OBVEZA**

Centar je na dan 31. prosinca 2019. godine imao nepodmirene dospjele obveze u sveukupnom iznosu od 1.373.449.005,18 kn, a koje su se odnosile na obveze za materijalne rashode, tekuće obveze te obveze za zajmove od drugih razina vlasti i to:

* obveze prema HZMO-u s osnova potraživanja iz razdoblja od 1994. do 2000. godine u ukupnom iznosu od 1.083.385.601,00 kuna;
* obveze prema Ministarstvu financija s osnova otkupa potraživanja od HPB-a iz razdoblja od 2001. do 2004. godine u iznosu od 190.054.013,09 kuna;
* obveze prema Ministarstvu državne imovine s osnova prijenosa potraživanja i obveza DAB-a prema Centru u iznosu od 100.000.000,00 kuna;
* obveze za materijalne rashode u iznosu od 9.391,09 kn.

1. **STANJE POTENCIJALNIH OBVEZA PO OSNOVI SUDSKIH POSTUPAKA**

Centar je na dan 31. prosinca 2019. godine imao potencijalne obveze po osnovi sudskih postupaka u sveukupnom iznosu od 3.004.733.099,24 kn.